**Likumprojekta „Grozījums likumā „**[**Par individuālo (ģimenes) uzņēmumu un zemnieka vai zvejnieka saimniecību**](http://likumi.lv/doc.php?id=72428)**”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2012. gada 10. aprīļa sēdes protokola Nr. 19 39.§ 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma „[Par individuālo (ģimenes) uzņēmumu un zemnieka vai zvejnieka saimniecību](http://likumi.lv/doc.php?id=72428)” 7. pants paredz, ka gadījumā, ja individuālo uzņēmumu dibina uz ģimenes kopīpašuma bāzes, pilngadīgie ģimenes locekļi savā starpā noslēdz dibināšanas līgumu. Dibināšanas līgumu paraksta visi rīcībspējīgie ģimenes locekļi.  2013. gada 1. janvārī ir stājušies spēkā grozījumi Civillikumā un Civilprocesa likumā, kas būtiski maina fizisko personu rīcībspējas institūtu, nodrošinot personu ar rīcībspējas ierobežojumiem augstāku interešu aizsardzību. Atbilstoši jaunajam rīcībspējas regulējumam tiesa personai var nodibināt aizgādnību un noteikt rīcībspējas ierobežojumus konkrētās jomās (piemēram, tādās jomās kā maksājumu izdarīšana un saņemšana, darījumu slēgšana u.c.). Izvērtējot personas spējas, tiesa nosaka, vai un kādā apjomā aizgādnis ar aizgādnībā esošo rīkojas kopā un kādā apjomā aizgādnis rīkojas patstāvīgi (skat. Civilprocesa likuma 268. panta otro, trešo un ceturto daļu). Tas nozīmē, ka persona, kurai tiesa ierobežojusi rīcībspēju un nodibinājusi aizgādnību, kādā jomā var rīkoties patstāvīgi, citā – kopā ar aizgādni vai arī aizgādnis ir tiesīgs rīkoties patstāvīgi aizgādnībā esošās personas vārdā. Turklāt aizgādnībā esošajai personai var būt vairāki aizgādņi, katram aizgādnim ļaujot pārstāvēt aizgādnībā esošo personu kādā konkrētā jomā.  Likumprojekts paredz, ka uzņēmuma dibināšanas līgumu paraksta visi pilngadīgie ģimenes locekļi (ne tikai rīcībspējīgie). Ja kādam ģimenes loceklim tiesa ir ierobežojusi rīcībspēju un nodibinājusi aizgādnību, tad uzņēmuma dibināšanas gadījumā ir iespējami dažādi rīcības varianti: (1) ģimenes loceklis ar ierobežoto rīcībspēju pats paraksta dibināšanas līgumu, ja tiesa tam nav ierobežojusi rīcībspēju konkrētajā jomā; (2) ģimenes loceklis rīkojas kopā ar aizgādni, ja tiesa ierobežojusi rīcībspēju un noteikusi, ka konkrētajā jomā šī persona var rīkoties tikai kopā ar aizgādni; (3) aizgādnis paraksta dibināšanas līgumu vienpersoniski, ja tiesa ierobežojusi ģimenes locekļa rīcībspēju un noteikusi, ka konkrētajā jomā aizgādnis rīkojas patstāvīgi. |
| 3. | Projekta izstrādē iesaistītās institūcijas | Uzņēmumu reģistrs. |
| 4. | Cita informācija | Nav. |
|  | | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Individuālo uzņēmumu dibinātāji, kuriem tiesa ir ierobežojusi rīcībspēju. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Tiesiskajam regulējumam nav ietekme uz administratīvajām izmaksām. |
| 4. | Cita informācija | Nav. |
|  | | |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar jauno rīcībspējas regulējumu saistītās izmaiņas saimniecisko darbību un komercdarbību reglamentējošajos normatīvajos aktos skatītas Tieslietu ministrijas pastāvīgajā darba grupā Komerclikuma grozījumu izstrādei. Minētās darba grupas sastāvā ir komerctiesību eksperti un praktiķi, Latvijas Universitātes mācībspēki, kā arī pārstāvji no sociālajiem partneriem. |
| 2. | Sabiedrības līdzdalība projekta izstrādē | Notikušas konsultācijas ar Tieslietu ministrijas Pastāvīgās darba grupas Komerclikuma grozījumu izstrādei locekļiem. |
| 3. | Sabiedrības līdzdalības rezultāti | Izmaiņas saimniecisko darbību un komercdarbību reglamentējošajos normatīvajos aktos atbalstītas Tieslietu ministrijas pastāvīgajā darba grupā Komerclikuma grozījumu izstrādei. Būtiski priekšlikumi nav izteikti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija, Uzņēmumu reģistrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. |
| 3. | Cita informācija | Nav. |

Tieslietu ministrs                                           G. Bērziņš

24.09.2014 16.10

607

K.Vecozols,

67036948, [Kaspars.Vecozols@tm.gov.lv](mailto:Kaspars.Vecozols@tm.gov.lv)